Document ID: 32000D0138

Odločba Komisije
z dne 16. februarja 2000
o spremembi Odločbe 87/257/EGS o seznamu obratov v Združenih državah Amerike, iz katerih je dovoljen uvoz svežega mesa v Skupnost
(notificirano pod dokumentarno številko K(2000) 380)
(Besedilo velja za EGP)
(2000/138/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 72/462/EGS z dne 12. decembra 1972 o problemih v zvezi z zdravstvenim varstvom živali in veterinarskimi pregledi ob uvozu govedi, prašičev, ovc in koz ter svežega mesa in mesnih izdelkov iz tretjih držav [1], kakor je bila nazadnje spremenjena z Direktivo 97/79/ES [2], in zlasti členov 4(1) in 18(1) Direktive,
ob upoštevanju naslednjega:
(1) Seznam obratov v Združenih državah Amerike odobrenih za uvoz svežega mesa v Skupnost je bil najprej vzpostavljen z Odločbo Komisije 87/257/EGS [3], kakor je bila nazadnje spremenjena z Odločbo 1999/301/ES [4]; ta seznam se lahko kadar koli spremeni, zlasti glede na rezultate pregledov, ki jih Skupnost opravi v Združenih državah Amerike.
(2) Združene države Amerike so zagotovile jamstva, da je obrat 244 W, IBP, Waterloo, Iowa zdaj zmožen opravljati preiskave prašičjega mesa na trihinelozo v skladu z Direktivo Sveta 77/96/EGS [5], kakor je bila nazadnje spremenjena z Direktivo Komisije 94/54/ES [6].
(3) Seznam obratov je treba v skladu s tem prilagoditi zadnjemu stanju/prečistiti.
(4) Ukrepi, predvideni s to odločbo, so v skladu z mnenjem Stalnega veterinarskega odbora -
SPREJELA NASLEDNJO ODLOČBO:
Člen 1
Priloga k Odločbi 87/257/EGS se nadomesti s Prilogo k tej odločbi.
Člen 2
Ta odločba je naslovljena na države članice.
V Bruslju, 16. februarja 2000

Labels: 0
3
17
18